The Rescuers

The Rescuers es una penícula animá produzía por Walt Disney Productions i lançá originalmenti enos Estaus Uníus el 22 juñu de 1977 por Buena Vista Distribution. Es la veinti trecel largometraji animau ena serii de piniclas animás produzía polos estúdius Disney. La penícula trata a tentu una socieá ratonis, llamá Salvamentu Eficas, assitiá en Nueva York nel sótanu de las Naciones Unidas, que hazin el bien nel mundu real. Dos d'estos ratonis, un conserji llamau Bernard, i la eleganti delegá d'Ungría, Miss Bianca, deciin dil al rescati de Penny, una niña sin pairis que á siu secuestrá, cona ayua del cómicu albatrus Orville i una varieá d'animalis abitantis del pantanu ena isla ena que Penny está cautiva.

La penícula hue inspirá por una serii de librus infantilis escrevius por Margery Sharp, en especial "The Rescuers" i "Miss Bianca", de la literatura ingresa. Estuvu quatru añus en proucion combinandu los talentus de mas de 250 pressonas, encluyendu 40 animaoris que proucierun aprossimadamenti 330.000 dibujus; ubu 14 secuencias con 1.039 escenas separás i 750 decoraus. Debiu al déssitu dela penícula, una secuela titulá The Rescuers Down Under hue lançá en 1990.

 Atijus p'ahuera 
 Ficha de The Rescuers en Filmaffinity 
 Ficha de The Rescuers en IMDb 

Categoría:Piniclas animás